《吊老掾史赵元隆》
明代·刘三吾

疾风劲草昔人言，临难知君有讲论。
江相自投信州沼，敬翔肯入大梁门。
夕阳冷落前山路，夜月凄凉故里魂。
后死文台再知己，何由蕉荔荐芳尊。

作者简介：刘三吾（1313-1400），初名昆，后改如步，以字行，自号坦坦翁。湖南茶陵人。仕元为广西静江路副提举。入明后，于洪武十八年（1385）以茹瑺荐授左赞善，累迁翰林学士。刊定三科取士法，为御制《大诰》、《洪范注》作序。三十年主考会试，以会试多中南人，坐罪戍边。建文初召还。不久即卒。